text: [{"text_idx": "#000009", "text": "O via wilika na ulutaga qo ena vosa %?"}, {"text_idx": "#000014", "text": "Ena yaga sara mada ga vei iko na nomu matadredredre. E laurai ena so na vakadidike ni na vakanuideitaki iko, o na marau qai vakalailaitaka na lomaocaoca. O na sega ni vakila qori ke o dau mataruburubu."}, {"text_idx": "#000015", "text": "A iVakadinadina i Jiova donuya na iKarua ni iValu Levu o Magdalena sa cavuti oti mai. Eratou kau vakavuvale ina dua na keba ni veivakararawataki e Jamani ni ratou sega ni via tokona na veiliutaki i Itala. E nanuma lesu o Magdalena: \u201cEra vakatabuya ena so na gauna na yadra me keimami veivosaki kei ira na vo ni kaivesu. Ia era sega ni rawa ni biuta e dua na vakatatabu me baleta na irairai ni mata. Na nodrau matadredredre mada ga na tinaqu kei na tuakaqu e vakayaloqaqataki au qai vukei au meu vosota.\u201d"}, {"text_idx": "#000016", "text": "De dua o na nanuma ni o sega ni rawa ni matadredredre ena vuku ni lomaocaoca ni bula ni veisiga. Ia nanuma tiko na nomu rai e rawa ni vakatau tale ga vakalevu ena ka o dau vakasamataka. (Vosa Vakaibalebale 15:15; Filipai 4:8, 9) E bibi gona mo dau vakasamataka na veika e vinaka qai vakavu marau. * Era raica e levu ni yaga na wili iVolatabu kei na masu. (Maciu 5:3; Filipai 4:6, 7) Na vosa \u201cmarau,\u201d \u201creki,\u201d kei na so tale na vosa veiwekani era basika vaka vica vata na drau ena iVolatabu! Ke o wilika gona e dua se rua na tabana e veisiga, de dua ena vukei iko ya mo dau matadredredre tale ga."}, {"text_idx": "#000017", "text": "Kua ni waraka mera matadredredre vei iko e liu eso tale. Vakaliuliu mo matadredredre vua e dua tale, o sa veivuke sara tiko ga ya ena nona marautaka na nona qaravi itavi ena loma ni dua na siga. Ia me donu na inaki ni nomu matadredredre, qori e dua na isolisoli ni Kalou ena vakamarautaki keda kei ira era raica noda matadredredre."}, {"text_idx": "#000020", "text": "Rawa ni o Wilika Tale ga"}]